Document ID: 31997R1812

31997R1812
L 257/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1812/97 НА КОМИСИЯТА
от 19 септември 1997 година
за изменение на Регламент (ЕО) № 2931/95 за изменение на Регламент (ЕИО) № 804/68 и други регламенти в резултат на изменението на Комбинираната номенклатура за някои млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за коригиране на номенклатурата на Общата митническа тарифа, прилагана за селскостопански продукти (1), изменен с Регламент (ЕИО) № 3209/89 (2), и по-специално член 2, параграф 1 от него,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (3), последно изменен с Регламент (ЕО) № 1587/96 (4), и по-специално член 13, параграф 3 и член 17, параграф 14 от него,
като има предвид, че Регламент (ЕО) № 2448/95 на Комисията от 10 октомври 1995 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и относно Общата митническа тарифа (5), промени кодовете за някои млечни продукти от 1 януари 1996 г.;
като има предвид, че Регламент (ЕО) № 2931/95 на Комисията (6) измени регламентите, засегнати от посочените по-горе промени в кодовете на комбинираната номенклатура, включително Регламент (ЕИО) № 804/68; като има предвид, че един код от комбинираната номенклатура беше пропуснат от измененията към цитирания регламент; като има предвид, че въпросният код трябва да бъде добавен в сила от 1 януари 1996 г.;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 4 от Регламент (ЕО) № 2931/95 третото тире се заменя със следното:
„-
позицията по код по КН ex 1901 90 90 се заменя със следното:
код по КН
Описание
1901 90 91
- - - Несъдържащи млечни мазнини, захароза, изоглюкоза, глюкоза, скорбяла или нишесте или с тегловно съдържание на млечни мазнини по-малко от 1,5 %, по-малко от 5 % захароза (включително инвертна захар) или изоглюкоза, по-малко от 5 % глюкоза или скорбяла или нишесте, различни от хранителните продукти на прах, приготвени от продуктите от номера 0401 до 0404
1901 90 99
- - - Други“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1 януари 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 септември 1997 година.

Labels: 3
17
6